
	Noteikumu (grozījumu) projekts
 Grozījumi Ministru kabineta 2015. gada 22. decembra noteikumos Nr. 805 "Noteikumi par ogļūdeņražu meklēšanu, izpēti un ieguvi"
	Iebildums
Ņemot vērā, ka kopš 2020.gada 23.decembra ir mainījusies valsts kapitālsabiedrības "Latvijas Jūras administrācija" tiesiskā forma, lūdzam papildināt noteikumu projektu ar jaunu punktu, kas paredz Ministru kabineta 2015.gada 22.decembra noteikumu Nr.805 "Noteikumi par ogļūdeņražu meklēšanu, izpēti un ieguvi" 42.punktā aizstāt vārdus "valsts akciju sabiedrībai" ar vārdiem "valsts sabiedrībai ar ierobežotu atbildību".
Piedāvātā redakcija
-
	Mārīte Augstmane (SAM)

	2.
	Noteikumu (grozījumu) projekts
1. Izteikt 49. punktu šādā redakcijā:
	Iebildums
Lūdzam noteikumu projekta 1.punktā ietvertajā 49.punktā svītrot vārdus "Satiksmes ministrijas", ņemot vērā, ka Satiksmes ministrija ar 2018.gada 17.aprīļa vēstuli Nr.08-01/1086 informēja Ekonomikas ministriju, ka nedeleģēs (nepārapstiprinās) pārstāvi ogļūdeņražu izpētes un ieguves darbu licencēšanas komisijā (turpmāk - Licencēšanas komisija). Satiksmes ministrija to pamatoja ar iemesliem, kas joprojām ir aktuāli. Piemēram, Ministru kabineta 2015.gada 22.decembra noteikumu Nr 805 “Noteikumi par ogļūdeņražu meklēšanu, izpēti un ieguvi” piemērošanas gaitā Satiksmes ministrija ir konstatējusi, ka kritēriju izvērtējums, ko veic licencēšanas komisija, nav saistīts ar Satiksmes ministrijas nolikumā un citos normatīvajos aktos noteiktajām ministrijas funkcijām. 
Attiecīgi, Ekonomikas ministrija, virzot saskaņošanai Ministru kabineta noteikumu projektu "Ogļūdeņražu meklēšanas, izpētes un ieguves noteikumi” (2020.gada 13.augustā prot.Nr.32, 6.§, VSS-699), Satiksmes ministrijas dalību Licencēšanas komisijā nebija paredzējusi. 
Piedāvātā redakcija
-
	Mārīte Augstmane (SAM)



